**Tiszavasvári Város Önkormányzata**

**Képviselő-testületének**

**305/2024. (XI.21.) Kt. számú**

**határozata**

**A 2025. évi közfoglalkoztatási javaslatról**

Tiszavasvári Város Önkormányzata Képviselő-testülete „**A 2025. évi közfoglalkoztatási javaslatról”** szóló előterjesztéssel kapcsolatban az alábbi döntést hozza**:**

1. Elfogadja **a 2025. évi közmunka programokhoz megfogalmazott, a határozat melléklete szerinti javaslatot a lehetőségekhez és a költségvetési keretekhez mérten.**
2. Felkéri a polgármestert, hogy a határozatot továbbítsa a Tiva-Szolg Kft. ügyvezetője részére.

**Határidő:** azonnal **Felelős:** Balázsi Csilla

polgármester

**Balázsi Csilla Dr. Kórik Zsuzsanna**

**polgármester jegyző**

1. melléklet a **„2025. évi közfoglalkoztatási javaslatról”** szóló305/2024. (XI. 21.) Kt. határozathoz

**Javaslat a 2025. évi közmunka programokhoz**

**Javaslom a 2025. évi közmunka programokba a lehetőségekhez és a költségvetési kertekhez mérten beépíteni a következő javaslatokat:**

**I. Önkormányzati képviselők részéről az alábbi javaslatok érkeztek írásban:**

* **Makkai Jánosné** részéről érkezett az alábbi javaslat:

*„-Károli Gáspár és Szilágyi utca felől az intézmény kerítése több helyen dől kifelé, javítása szükséges.*

*-Salétrom utcán nincs járda, melynek a kiépítése szükséges*

*-Déryné utcán járda ki van építve, de a szegélyek letörtek, egyenetlen, balesetveszélyes, javítása szükséges.*

*-Hunyadi és Császár közben a vízelvezetés nincs megoldva, esőzések esetén nehéz a közlekedés az álló víz miatt.*

*-Mester utcán az útburkolatot a gépjárművek kijárták, egyenetlen, megtört az útburkolat, melynek javítása szükséges.*

*-Mester utcán a járdák javítása szükséges.*

*-Kornisné Központ székhelyén az elmúlt évben aszfalt utat építettünk, melynek széleit apró kaviccsal, vagy murvával szükséges megszórni, mert enélkül az út szélét a közlekedő kocsik letörik.”*

*„-Nagy Sándor utcán kátyúzás lenne szükséges.*

*-Sólyom utcán a mezőgazdasági gépek megnövekedett forgalma miatt az út nagyon sok helyen ki van járva.*

*-Attila út kátyúzása szükséges*

*-a Déryné utcán az aszfalt több helyen leszakadt, balesetveszélyes a szennyvízakna tető nagyon sok helyen kiemelkedik , nagy a szintkülönbség.”*

* **3. sz. körzet Volosinóczki Béláné képviselő Asszony javaslatai:**

*„-Vásártér utca járda javítás, padka javítás*

*-Vasút út útjavítás*

*-Bajcsy-Zsilinszky utca járda javítás*

*-Május 1. út járda javítás*

*-Kabók Lajos út járda javítás, víz átemelő környéke gazos elhanyagolt*

*-Mák utca járda javítás*

*-Egység utca járda javítás*

*-Dobó Katalin utca járda javítás, 16. sz. mellett egy régi kút felszámolása*

*-Víz utca kaszálás közterületen*

*-Kodály Zoltán utca szemetes, önkormányzati telkek gazos, szemetesek*

*-Józsefháza szemét és gaz felszámolása*

*-Lengő kaszás munkavégzéskor figyeljenek a kőfelverődésre, védőeszköz használata*

*-Út padkák javítása általános megoldandó feladat a városban”*

**II. Önkormányzat részéről az alábbi javaslatok érkeztek még írásban:**

* **Dohos László** alpolgármester részéről érkezett javaslat:

Javasolja Tiszavasvári területeinek felosztását munkavégzés fontosság szempontjából az alábbi kiemelt területekkel és munkafolyamatokkal:

Bevezető utak, városon belül 36-os főút, Kabay u, Tiszalöki út, Vasvári Pál út: útszéli, árkok kaszálása csapadékos időben v. tavaszi intenzív növ időszakban minimum 10, max 14 naponta.

Városon belüli vasút két oldala, MÁV állomás és Fehértói u közötti terület.

Dobi út bevezető szakasz, Temetőtől befelé.

Egyházerdő vasúti megállótól gyalog járda javítása építése a központig

Útszélek javítása, karbantartása, eső utáni víz levezetése, levezetés után szakszerű feltöltés.

Szilárd burkolat kátyúzása

Árkok, átereszek takarítása. Víznyelők rendszeres takarítása.

Szegélyezett útszélek folyamatos tisztán tartása, szegélyek esetleg fehérre meszelése.

* **Nácsa Gergely bizottsági tag javaslatai, melyekhez részletes műszaki szakvéleményt csatolt:**
* Szögi Lajos utca zsákutcai teljes szakaszán járda javítása
* Schönherz Zoltán utca bekötő útszakasz javítása, mely beomlott, megsüllyedt

**Önkormányzati intézmények részéről az alábbi javaslatok érkeztek:**

* **A Kornisné Liptay Elza Szociális és Gyermekjóléti Központ Intézmény részéről** az alábbi javaslat érkezett:

*„A Kabay János utca 23. telephelyre vonatkozó igények/javaslatok:*

* *Járdabetonozás (Járóbeteg szakrendelő bejáratának és Gyermekjóléti Szolgálat/Központ bejáratának betonozása, épület előtti járda komplex betonozása)*
* *Főzőhely kiépítése a belső udvarban, filagória elhelyezése*
* *Belső udvarban zárható tároló elhelyezése*
* *Javító/tisztító festés irodákban, mosdókban*
* *Gyermekjóléti Szolgálat/Központ hátsó bejáratánál lévő feljáró mellé korlát*

*elhelyezése*

* *Kiskapu zárcseréje (Járóbeteg Szakrendelő felőli bejárat)*
* *Belső udvar kerítés léceinek pótlása*
* *Hátsó bejárat rácsos kerítésének hálóval történő lezárása, takarása*
* *A Vasvári Pál utca 87 szám alatti székhelyre vonatkozó igények/javaslatok:*
* *Takarítási feladatok: épületen belül, valamint épületek előtt*
* *Mosodai kisegítő feladatok elvégzése: vasalás, hajtogatás, ruhajavítás*
* *Udvartakarítás: ellátottaink egészségi állapotából eredően nem tudják felmérni a szemét elhelyezésének formáját, ami jelentős problémát okoz intézményünkben, és a megfelelő személyzet hiányában ebben a feladatban is segítséget jelentene a közmunka*
* *Parkrendezés: fűnyírás, gereblyézés, virágültetés, sövényvágás, falevelek összegyűjtése*
* *Főzőhely kiépítése a belső udvarban, filagória elhelyezése: ellátottaink szabadidős tevékenységének minőségi javítása érdekében*
* *Kerítés javítása: elöregedett, meggyengült, hiányos kerítés elemek javítása, cseréje*
* *Karbantartási feladatok segítése: csepegő csapok, eldugult lefolyók, kiégett égők cseréje, zárcsere…stb., minden olyan kisebb feladat, ami azonnali hibaelhárítást igényel, azonban a jelenlegi karbantartási szolgáltatás mellett, hosszabb időt vesz igénybe, ezzel is nehezítve a betegellátási feladatokat.*
* *Felújítási, bontási feladatok: a folyamatos megújulás jegyében, a munkálatok folyamatosságához nagy segítséget nyújtana a közmunka adta lehetőség*
* *Festés: az ellátottak egészségi állapotából adódó elhasználódás miatt, a folyamatos tisztító festés elengedhetetlen, mely feladat a Népegészségügyi Osztály által ellenőrzött feladat. A folyamatos karbantartói személyzet hiányában, ezen faladatokat nem tudjuk az elvárható gyakorisággal és minőségben elvégezni.*
* *Bútorok, eszközök mozgatása, szállítása: a nagy létszámú intézmény jellegéből adódóan, gyakori a költöztetés és az ezzel járó feladatok megoldása is a gondozókra hárul, ami nem minden esetben egyeztethető össze az ápoló, gondozói feladatokkal*
* *Lomtalanítás: az elhasznált, leselejtezett eszközök, tárgyak tárolása jelentős gondot okoz, melynek eltávolításában is számítunk a közmunkára.”*
* **A Tiszavasvári Bölcsőde részéről** 7 fő közfoglalkoztatotti kisegítő személyzet kérelmezése (1 fő karbantartó, 4 fő konyhai kisegítő, 2 fő takarító) érkezett intézményi kisegítő feladatok ellátására a 2025. évre vonatkozóan.

III. **A helyi szociálpolitikai kerekasztal** 2024. november 12. napján tartotta ülését, melyen egyeztetés történt a tervezett közmunkáról. A jelenlévők javasolták, hogy a jövő évi programok során kerüljenek figyelembe vételre az alábbiak:

* a dolgozók nagyobb ellenőrzése, szankciók alkalmazása, a munkára nem alkalmas egyének cserélése
* a dolgozók kisebb csoportokba szétosztása munkaterületekre

IV. **A Roma Nemzetiségi Önkormányzat elnökétől, Kóka Anikótól az alábbi javaslatok érkeztek írásban:**

*„Melegedő és illemhelyek biztosítása.*

*A Bűdi városrészben is földterület művelése,ide bevonni több Bűdi asszonyt is így egy értékteremtő munka lenne ezen a város részen is .*

*A temetőbe jelenleg három közfoglalkoztatott hölgy dolgozik én azt gondolom erre a területre kevés ez a létszám ezt is fel lehetne tölteni legalább 6 főre.*

*A széles utcára brigádok kialakítása akik felügyelet mellett, a közterületek tisztítása lenne a feladatuk.*

*Kapjanak lehetőséget azok az emberek akik évek óta nem dolgoznak és nincs lehetőségük elhelyezkedni a nyílt munkaerőpiacon. Alacsony iskolai végzettségük van vagy idősebbek.*

*Az önkormányzat tulajdonában lévő brikett gyártó gép beindítása és brikett gyártása.„*

V. Javaslom továbbá **a korábbi megkezdett közmunka programok folyatását szem előtt tartva az értékteremtő közmunkát.**

**Kiemelten a korábbi évek programjaira összpontosítva:**

* **értékteremtő közmunka (mezőgazdasági és helyi)**
* **szociális közmunka(belvíz, közút)**

**A fajlagos költségeket is figyelembe véve javasolja az önkormányzat kihasználni a közmunka program lehetőségeit, mind tárgyi eszköz beszerzés, mind létszám tekintetében.**

Tiszavasvári, 2024. november 21.

**Balázsi Csilla**

**polgármester**